
ДО
ОБЩИНСКИ СЪВЕТ	
БУРГАС


Д О К Л А Д Н А  З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС 

Относно: Приемане на решение за отправяне на искане до Министерския съвет на Република България за предоставяне безвъзмездно в управление на Община Бургас на 3567 кв.м. ид.ч. от УПИ І в кв.7 по ПУП-ПРЗ на в.з.Минерални бани, гр.Бургас, одобрен със Заповеди № 2238 / 13.09.2012 г., № 1342 / 22.05.2013 г. и № 1344 / 22.05.2013 г. на Зам. кмета на Община Бургас.
УВАЖАЕМИ ОБЩИНСКИ СЪВЕТНИЦИ,

На основание Решение № 505 от 07.07.2011 г. на Министерски съвет на Република България между Община Бургас и Областния управител на област Бургас е сключен Договор № Д-04-2 от 27.01.2012 г., по силата на който на Община Бургас е предоставен безвъзмездно в управление УПИ І с площ 14 687 кв.м. в кв.7 по ПУП-ПРЗ на в.з.Минерални бани, гр.Бургас, одобрен със Заповед № 253/06.03.1990 г. на Председателя на ИК на ОНС–Бургас, актуван с Акт №5825/25.01.2012г. за публична държавна собственост. 
Имотът е предоставен за реализиране на „Концепция за проектно териториално развитие на „Туристически комплекс „Аква калиде – Термополис“, предвиждаща разкриване, консервация, реставрация, териториално-устройствена защита и социализация на археологическата недвижима културна ценност „Късноантична и средновековна крепост „Аква калиде – Термополис“. Градът е основан в началото на ІІ в. върху старо тракийско светилище. Тогава започва и изграждането на императорската баня, преустройвана многократно в следващите векове през византийския и османския период. 
Заложените в концепцията проектни дейности са с предназначение трайно задоволяване на обществената потребност от проучване, съхраняване и експозиция на недвижимата културна ценност.
Изготвена е програма за социализация на културните ценности в общинския парк и новата градоустройствена среда, с финансова обосновка на планираните дейности. 
По усреднени показатели очакваният общ размер на инвестицията възлиза на 14 250 000 лв., а в частност за УПИ І в кв.7 по ПУП-ПРЗ на в.з.Минерални бани, гр.Бургас прогнозната стойност на планираните за изпълнение мероприятия е в размер на 3 000 000 лв.

Поетапно Община Бургас ще предвиди средства от собствения си бюджет, както и активно ще търси възможности за финансиране на проекта по оперативни програми.
С Протокол от 02.06.2011 г. на комисия, действаща в изпълнение на Заповед № РД 9К-0090 / 26.05.2011 г. на Министъра на културата за определяне на режимите за опазване на територията на археологическата недвижима културна ценност „Късноантична и средновековна крепост „Аква калиде – Термополис“, е констатирано, че в териториалния обхват на същата попадат УПИ І и част от УПИ ІІ от кв.7 по тогава действащия ПУП-ПРЗ на в.з.Минерални бани, гр.Бургас. 
За реализиране на концепцията си, Община Бургас е разработила проект за изменение на действащия ПУП-ПРЗ на в.з.Минерални бани, гр.Бургас в частта на УПИ І и УПИ ІІ в кв.7, одобрен със Заповед №2238/13.09.2012г. на Заместник кмета на Община Бургас, при което е променена конфигурацията, площта и отреждането на УПИ І. Към УПИ І са придадени 3567 кв.м. от УПИ ІІ и площта му се е увеличила от 14 687 кв.м. на 18 254 кв.м. 
Новите граници на УПИ І са съобразени с археологическите разкопки и съществуващата алея. Отреждането на посочения имот е изменено от „за курортна поликлиника“ в „за музейна експозиция, археология и посетителски център“.
 Съставен е нов Акт №6553/27.11.2012 г. за публична държавна собственост на УПИ І с площ 18 254 кв.м. в кв.7 по ПУП-ПРЗ на в.з.Минерални бани, гр.Бургас, отреден “за музейна експозиция, археология и посетителски център”.
След влизане в сила на Кадастралната карта за територията на в.з. Минерални бани, гр. Бургас, одобрена със Заповед №РД-18-е съставен Акт №8602/03.04.2018г. за публична държавна собственост за ПИ с идентификатор 07079.701.68 с площ 18 251 кв.м по КККР на гр. Бургас, съответен на УПИ І с площ 18 254 кв.м. в кв.7 по ПУП-ПРЗ на в.з. Минерални бани, гр. Бургас.
Като част от „Комплексен проект за инвестиционна инициатива за обект „Късноантична и средновековна крепост „Аква калиде – Термополис“ са процедирани Изменение на План за застрояване и Работен устройствен план за УПИ І в кв. 7 по ПУП-ПРЗ на в.з. Минерални бани, гр. Бургас, одобрени със Заповеди №1342/22.05.2013г. и №1344/22.05.2013г. на Зам.-кмета на Община Бургас, влезли в сила.
Община Бургас твърдо стои зад разработената концепция за проектно териториално развитие, съгласно която УПИ І и част от УПИ ІІ в кв.7 по плана на в.з.Минерални бани, гр.Бургас обособяват централното ядро на зона – археологичен комплекс (за обществено обслужване, култура и отдих).
В изпълнение на концепцията, към настоящия момент в УПИ І в кв. 7 по ПУП-ПРЗ на в.з. Минерални бани, гр. Бургас се извършват работи по разкриване и консервация на недвижимата културна ценност „Късноантична и средновековна крепост „Аква калиде – Термополис“.
На територията на УПИ І в кв.7 (ПИ с ид. 07079.701.68 по КК) по плана на в.з. Минерални бани, се намират няколко сондажа с минерална вода и каптиран естествен извор „Шахтов кладенец“.
Със Заповед №РД-687/29.08.2012г. на Министъра на околната среда и водите е учредена санитарно-охранителна зона на находище „Бургаски минерални бани“, кв. Ветрен, гр. Бургас – изключителна държавна собственост №13 от Приложение №2 към чл.14, т.2 от Закона за водите, на водовземни  съоръжения – Сондаж №Б-191, Сондаж №Б-165, Сондаж №Б-181, Сондаж №Б-176, Сондаж №Б-178, Каптиран естествен извор „Шахтов кладенец“ (КЕИ-ШК)  и охранителен режим в санитарно-охранителната зона: СОЗ пояс Іви, СОЗ пояс ІІри и СОЗ пояс ІІІти. 
С писмо с вх. № 06-00-282/30.10.2024г. в Община Бургас, Областният управител на област Бургас е поискал от Община Бургас да изработи и представи в Областна администрация Бургас, проект за изменение на КККР на гр. Бургас, с цел в обхвата на ПИ с идентификатор 07079.701.68 да се нанесе територията на СОЗ пояс Іви около сондажи №Б-191 и №Б-176 и СОЗ пояс Іви около КЕИ-ШК в отделни имоти. След това проектът ще бъде входиран в СГКК-Бургас за изменение на КККР на гр. Бургас. След актуализацията на кадастралната карта за съответните санитарно-охранителни зони пояс Іви около сондажи №Б-191 и №Б-176 и СОЗ пояс Іви около КЕИ-ШК ще бъде съставен акт за публична държавна собственост.
Предвид настъпилите регулационно–застроителни промени в частта на УПИ І, целият с площ 18 254 кв.м. в кв.7 по ПУП-ПРЗ на в.з.Минерални бани, гр.Бургас и предвиждането на имота „за музейна експозиция, археология и посетителски център“, съгласно съставения нов Акт №8602/03.04.2018г. за публична държавна собственост, и предвид фактическото ползване на целия имот от Общината, а не само на предоставените в управление 14687 кв.м с договора от 2012г., е необходимо Община Бургас да придобие в управление и разликата от 3564 кв.м идеални части от ПИ съответни на 3567 кв.м до пълната площ на УПИ І в кв.7 по вече действащия нов ПУП-ПРЗ на в.з Минерални бани, гр. Бургас.
Предвид изложеното, на основание правомощията ми по чл. 73, ал. 1 от действащия Правилник за организацията и дейността на Общинския съвет, неговите комисии и взаимодействието му с Общинската администрация на Община Бургас, предлагам на Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 15, ал. 2 от Закона за държавната собственост и чл. 6, ал. 2 от Правилника за прилагане на Закона за държавната собственост, да вземе следните
РЕШЕНИЯ:
І. Дава съгласие да бъде отправено искане по реда на чл. 15, ал. 2 от Закона за държавната собственост и чл. 6, ал. 2 от Правилника за прилагане на Закона за държавната собственост за предоставяне безвъзмездно за управление на Община Бургас на 3567 кв.м идеални части от УПИ І, целият с площ 18 254 кв.м, в кв.7 по влязъл в сила ПУП-ПРЗ на в.з. Минерални бани, гр. Бургас, одобрен със Заповеди №2238/13.09.2012г., №1342/22.05.2013г. и №1344/22.05.2013г. на Зам.- кмета на Община Бургас, при граници на целия имот: изток – УПИ ІІ; запад – река; север – парк и юг – улица, съответни на 3564 кв.м от ПИ с идентификатор 07079.701.68, целият с площ 18 251 кв.м по КККР на гр. Бургас, актувани с Акт №8602/03.04.2018г. за публична държавна собственост.
ІІ. Възлага на Кмета на Община Бургас да предприеме необходимите действия за изпълнение на Решението по точка І.

Приложение: Акт №8602/03.04.2018г. за публична държавна собственост; Скица на ПИ с ид. 07079.701.68 по КККР на гр. Бургас № 15-212196-07.02.2025г., издадена от АГКК;Скица-извадка рег. №О-34/21.12.2017г. , издадена от Община Бургас; Писмо изх. № 08-00-1042/1/30.10.2024г. от Областният управител на област Бургас, с вх. № 06-00-282/30.10.2024г. в Община Бургас; Заповед №РД-687/29.08.2012г. на Министъра на околната среда и водите; Договор № Д-04-2 от 27.01.2012г., по силата на който на Община Бургас е предоставен безвъзмездно в управление УПИ І с площ 14 687 кв.м в кв.7 по ПУП-ПРЗ на в.з. Минерални бани, гр. Бургас.

